* **dátumfoglaló-** a lefoglalni kívánt időpont véglegesítésére szól, biztosítja az időpontot
* **kitelepített szertartás** –nem az anyakönyvi hivatalban, hanem a rendezvényhelyszínen vagy a szabadban történik
* **anyakönyvvezető**- a hivatalos személy, aki polgári szertartást vezényel le, hivatalban vagy kitelepített szertartáson
* **szertartásvezető**- nem hivatalos személy, személyre szabott, egyedi ceremóniát vezényel le a pár megismerését követően.
* **vendégvárás** – a szertartás előtti állófogadás, a vendégek érkezése
* **fogadalom**-bor öntés, fa ültetés, gyertya gyújtás, homokszórás
* **pezsgős koccintás**- lehet szűkkörűen családdal a szertartás végeztével, illetve

szertartás után, gratulációval összekötve a násznéppel

* **üdvözlőital**- vendégek fogadása egy bizonyos típusú itallal a vacsora előtt, szertartás után
* **felszolgálási módok:**
	+ **büféasztalos** – a levesek, saláták, frissensültek, köretek, desszertek asztalokra vannak rendszerezve, külön csoportosítva. Előnye, hogy mindenki kedvére válogathat a kínált fogások között, méghozzá tetszőleges mennyiségben és sorrendben.
	+ **tálszervizes** – a felszolgálók 4 személyes tálakban szolgálják fel jellemzően a levest és a főételeket. Előnye, hogy jóval nagyobb választékot lehet biztosítani, hiszen a tálakra többféle étel is felrakható. Az ételek típusa viszont korlátozott, hiszen többféle mártásos ételt vagy nagyon különböző húsokat nehezen lehet egy tálon gusztusosan elhelyezni. Talán ez a leggyakoribb felszolgálási mód.
	+ **tányérszervizes** – ennek lényege, hogy minden vendég tányérban kapja meg az összes fogást, tehát mindenkinek egyenként szolgálják fel az ételeket. Előnye, hogy rendkívül elegáns, hiszen a személyzet mindenkit egyesével kiszolgál az asztaloknál. Hátránya, hogy korlátozott az egy tányérra felrakható ételek száma, így kisebb az ételek változatossága, és hogy ez a leginkább időigényes kiszolgálási mód.
* **italcsomag** – bizonyos alkoholmentes és alkoholos italok korlátlan fogyasztása konkrét időtartam alatt, előre meghatározott áron
* **fogyasztás alapú elszámolás** – a vendégek által elfogyasztott italok utólagos elszámolása
* **menyasszonytánc** – a lakodalom éjszakáján megrendezett tánc, amelyen a menyasszony utoljára táncol leányként. Időpontja rendszerint éjfélre, vacsora utánra esik.
* **menyecsketánc**- A menyecsketánc a menyasszonytánchoz hasonlóan ugyanúgy a pénzajándékok begyűjtéséről szól, azonban értelemszerűen, már menyecske ruhában történik. Jelentése pont ellentétes, hisz ez a menyasszony első tánca, már újasszonyként.
* **ceremóniamester** – az esküvő műsorvezetője, aki az esküvői stáb munkáját is összehangolja, irányítja. Lebonyolítja a teljes ünnepséget az ifjú párral előzőleg közösen kigondolt tematika szerint, a váratlan helyzeteket a megbeszélt kereteken belül meg is oldja.
* **vőfély** – szintén az esküvő műsorvezetője, stílusa azonban inkább hagyománykövető, népiesebb, mint a ceremóniamesteré
* **candybar** – desszert és dekoráció egyben az esküvőn: cukorkás asztal, a cukorkák, desszertek színe megegyezik az esküvő színeivel és annak stílusával.
* **köszönőajándék** – apró figyelmesség, kedves gesztus az ifjú pár részéréről, kis meglepetés (jellemzően édesség) kreatív csomagolásban, amely örök emlék marad a vendégek számára
* **kreatív fotózás** – fontos része az esküvőnek, ahol beállított képek születnek egy, vagy több közösen kiválasztott helyszínen. A párok a kreatív fotóik elkészítését gyakran az esküvő előtti napokra időzítik.